open-index/open-wikipedia-markdown huggingface dataset:
சூரியமாதம்

**சூரிய மாதம்** என்பது, பூமிக்குச் சார்பாகச் சூரியனுடைய இயக்கத்தை அடிப்படையாகக் கொண்டது. இந்தச் சார்பு இயக்கத்தில், சூரியன் பூமியை ஒரு முறை சுற்றி வருவதுபோல் தோன்றும் காலம் ஒரு ஆண்டு ஆகும். பூமியை மையமாகக் கொண்டு அதைச் சுற்றிய அண்டவெளி, ஒவ்வொன்றும் 30 பாகைகள் கொண்ட 12 பிரிவுகளாகப் பிரிக்கப்பட்டுள்ளது. இந்த ஒவ்வொரு பிரிவும் ஒரு இராசி எனவும், 12 இராசிகளினதும் தொகுதி இராசிச் சக்கரம் எனவும் அழைக்கப்படுகின்றன. பூமியைச் சுற்றிய சூரியனின் சார்பு இயக்கத்தில் இந்த ஒவ்வொரு இராசியிலும், சூரியன் இருக்கும் காலப்பகுதியே சூரியமாதம் ஆகும். இந்தியாவில் மலையாளிகளும், தமிழரும் சூரியமாத முறையையே பின்பற்றுகிறார்கள்.

## சூரியமாதம்

## மேலும் காண்க
* சந்திர மாதம்
* தமிழ் மாதங்கள்

பகுப்பு:தமிழ் மாதங்கள்
பகுப்பு:இந்துக் காலக் கணிப்பு முறை
பகுப்பு:கால அளவுகள்
பகுப்பு:சோதிடம்
கடல்வழி வணிகம் (நூல்)

**கடல்வழி வணிகம்** என்பது, கடல்வழி வணிகம் பற்றிப் பொதுவாகவும், தமிழ்நாட்டினதும் இந்தியாவினதும் கடல்வழி வணிகம் பற்றிச் சிறப்பாகவும் எடுத்துக்கூறும் ஒரு நூலாகும். பதினான்கு ஆண்டுகள் இந்தியக் கடற்படையில் மாலுமியாகப் பணியாற்றிய நரசய்யா இந்த நூலை எழுதியுள்ளார். இதன் முதற் பதிப்பைப் பழனியப்பா பிரதர்ஸ் என்னும் பதிப்பகம் 2005 ஆம் ஆண்டு வெளியிட்டது.

## நோக்கம்
கடல் வணிகத்தைக் குறித்துப் பல ஆய்வாளர்கள் எழுதிய சிறந்த நூல்களிலிருந்து முக்கியமான பகுதிகளைத் தொகுத்து எளிமையான முறையில் சாதாரண மக்களும் படிப்பதற்குத் தக்கவாறு தமிழில் தருவதே தனது நோக்கம் என்று நூலாசிரியர் தனது முன்னுரையில் குறிப்பிட்டுள்ளார்.

## உள்ளடக்கம்
இந்த நூல் இரண்டு பாகங்களாகப் பிரிக்கப்பட்டுள்ளது. முதல்பாகத்தில் பண்டைக்காலம், இடைக்காலம், மேல் நாட்டவர் ஆட்சிக் காலங்களில் இந்தியாவின் கடல்வழி வணிகத்தின் நிலை எடுத்தாளப்படுகிறது. இரண்டாம் பாகத்தில் கடல்வழி வணிகத்தின் இன்றைய நிலை பற்றிப் பேசப்படுகிறது. முதல் பாகத்தில் பின்வரும் ஒன்பது அத்தியாயங்கள் உள்ளன.

# இந்தியத் தீபகற்பம்
# பழங்கால, இடைக்காலக் கடல்வழி வாணிகம்
# நாணய வழிச் சான்றுகள்
# வணிகக் குழுக்களும் வணிகப் பெருமக்களும்.
# இந்தியக் கப்பற்கலையும் கப்பற்கூடங்களும்
# மேலைநாட்டினரின் இந்திய வருகை
# கிழக்கிந்தியக் கம்பனியின் ஊடுருவலும் ஆங்கில ஏகாதிபத்தியமும்
# நசுக்கப்பட்ட இந்தியக் கடல் வாணிகம்
# சிந்தியாவின் சிறப்பும் இந்தியாவின் விழிப்புணர்ச்சியும்

இரண்டாம் பாகம் பின்வரும் 15 அத்தியாயங்களை உள்ளடக்கியது. இவற்றில் முதல் அத்தியாயம் இந்தியத் துறைமுகங்களின் தோற்றம் வளர்ச்சி என்பவற்றைப் பொதுவாகக் எடுத்தாளுகின்றது. தொடர்ந்துவரும் 12 அத்தியாயங்கள் குறிப்பிட்ட துறைமுகங்களைத் தனித்தனியாகவும் 14 ஆவது அத்தியாயம் மாநிலத் துறைமுகங்கள் பற்றிப் பொதுவாகவும் எடுத்தாளுகின்றது. கடைசி அத்தியாயம் இந்தியக் கடற்படையைப் பற்றியது.

# இந்தியாவின் இன்றைய துறைமுகங்கள்: தோற்றமும் வளர்ச்சியும்
# கல்கத்தா துறைமுகம்
# பம்பாய்த் துறைமுகம்
# நவஷேவா துறைமுகம்
# சென்னைத் துறைமுகம்
# எண்ணூர்த் துறைமுகம்
# கொச்சித் துறைமுகம்
# விசாகப்பட்டினத் துறைமுகம்
# மார்முகோவாத் துறைமுகம்
# கண்ட்லா துறைமுகம்
# புது மங்களூர்த் துறைமுகம்
# தூத்துக்குடித் துறைமுகம்
# பரதீப் துறைமுகம்
# மாநிலத் துறைமுகங்கள்
# இந்தியக் கப்பற்படை

## குறிப்புகள்

## உசாத்துணைகள்
* நரசய்யா, *கடல்வழி வணிகம்*, பழனியப்பா பிரதர்ஸ், சென்னை, 2005.

## இவற்றையும் பார்க்கவும்
* நரசய்யா - நூலாசிரியர்.
* மதராசபட்டினம் - நூலாசிரியர் எழுதிய இன்னொரு நூல். 

பகுப்பு: கடல்வழி வணிகம்
பகுப்பு:இந்தியத் தமிழ் நூல்கள்
பகுப்பு: 2005 தமிழ் நூல்கள்
பகுப்பு:பழனியப்பா பிரதர்ஸ் நூல்கள்
மதராசபட்டினம் (நூல்)

**மதராசபட்டினம்** என்பது, முன்னர் மதராசபட்டினம் என்று அழைக்கப்பட்ட இன்றைய சென்னை நகரத்தின் கிபி 1600 முதல் 1947 ஆண்டு வரையிலான கதை கூறும் நூல் ஆகும். நரசய்யா இந்த நூலை எழுதியுள்ளார். பழனியப்பா பிரதர்ஸ் என்னும் பதிப்பகம் இதன் முதற் பதிப்பை 2006 ஆம் ஆண்டில் வெளியிட்டது. இதன் இரண்டாம், மூன்றாம் பதிப்புக்கள் முறையே 2008இலும், 2010இலும் வெளிவந்தன.

## நோக்கம்
இந்தியாவில் பிரித்தானியர்களால் உருவாக்கப்பட்ட நகரங்களுள் காலத்தால் முந்தியது மதராசபட்டினம் என்னும் சென்னைதான். இந்நகரம் பல்வேறு முதன்மைகளைக் கொண்டது. இந்நகரைக் குறித்துப் பிரித்தானியரின் குறிப்புக்களிலும், பல்வேறு நூல்களிலும் காணப்படும் பல விவரங்கள் சுவையானவை. இதன் காலத்தில் தோன்றிய முக்கிய நகரங்களான பம்பாய் (மும்பாய்), கல்கத்தா (கொல்கத்தா) ஆகியவற்றிலும் அதிகமாகக் கவனிக்கத்தக்கது இந்நகரம் என்பதை இந்நூலாசிரியர் உணர்ந்துகொண்டது இந்த நூல் எழுதப்பட்டதற்கு ஒரு காரணமாகத் தெரிகிறது. அத்துடன், மதராசபட்டினம் பற்றிய ஆதாரபூர்வமான நிகழ்வுகளைச் சாதாரண சராசரித் தமிழர்கள் தெரிந்துகொள்ள வேண்டும்  என்பதற்காகவே இந்நூல் எழுதப்பட்டது என இதன் நூலாசிரியர் கூறுகின்றார்.

## உள்ளடக்கம்
இது வரலாற்றுப் பின்னணியில் எழுதப்பட்டிருந்தாலும், ஒரு வரலாற்று நூலாகவன்றி நிகழ்வுகளின் முக்கியத்துக்கு மட்டும் இடம் கொடுத்திருப்பதாக நூலில் சொல்லப்பட்டிருக்கிறது. அத்துடன், அந்நிகழ்வுகளுக்குக் காரணமாக அமைந்த மனிதர்களும் அவர்களது நோக்கும் இந்நூலில் விவரிக்கப்பட்டிருப்பதுடன், பல சுவையான நிகழ்வுகளும் தொகுக்கப்பட்டுள்ளன.

நூலின் உள்ளடக்கம் பின்வரும் 13 அத்தியாயங்களைக் கொண்டது. 14 ஆவதாக அட்டவணைகள் சேர்க்கப்பட்டுள்ளன.

# கோரமண்டலக்கரை (சாந்தோமின் பிறப்பும் வளர்ச்சியும்)
# பட்டினப் பிரவேசம் (மதராசபட்டினத்தில் ஆங்கிலேயர் வருகை)
# கோட்டை சீரமைப்பு மற்றும் சில சம்பவங்கள்
# நீதிமுறைகளும் நீதிபதிகளும்: வலங்கை இடங்கை ஜாதிச் சக்கரவுகள் மற்றும் இதர மத சம்பந்தமான சச்சரவுகள்
# துபாஷிகள் மற்றும் நில விஸ்தரிப்பும் போக்குவரத்தும்
# மதராசபட்டினத்துப் பஞ்சங்களும் அடிமை வியாபாரமும்
# கம்பெனி காலத்துச் சம்பவங்களும் மனிதர்களும்
# மதராசபட்டினத்து இந்தியப் பெருந்தகைகள்
# ஆங்கிலேயர் காலத்துக் கல்வி முறைகளும் அச்சகங்களும்
# மதராசபட்டினம் கார்ப்பரேஷன் - மேயர் மற்றும் பத்திரிகைகள், வானொலி
# மதராசபட்டினத்துத் திருத்தலங்கள்
# மதராசபட்டினத்துச் சரித்திரப் புகழ்பெற்ற இடங்கள், கட்டிடங்கள் மற்றும் தெருக்கள்
# வானிலை ஆய்வு மையம்; நில அளவு ஆரம்பப் பணிகள்; நூலகம் மற்றும் அருங்காட்சியகம்
# அட்டவணைகள்

## குறிப்புகள்

## உசாத்துணைகள்
* நரசய்யா, *மதராசபட்டினம்*, பழனியப்பா பிரதர்ஸ், சென்னை, 2006.

## இவற்றையும் பார்க்கவும்
* நரசய்யா - நூலாசிரியர்.
* கடல்வழி வணிகம் - நூலாசிரியர் எழுதிய இன்னொரு நூல். 

பகுப்பு:இந்தியத் தமிழ் நூல்கள்
பகுப்பு: 2005 தமிழ் நூல்கள்
பத்தொன்பதாம் நூற்றாண்டில் யாழ்ப்பாணத்துத் தமிழ்க் கல்வி (நூல்)

**பத்தொன்பதாம் நூற்றாண்டில் யாழ்ப்பாணத்துத் தமிழ்க் கல்வி** என்பது குறித்த காலப் பகுதியில், யாழ்ப்பாணத்தில் தமிழ்க்கல்வியின் முக்கியத்துவம் குறித்தும் அது பயிலப்பட்ட முறை குறித்தும் ஆய்வு செய்யும் ஒரு நூலாகும். இதைப் பேராசிரியர் எஸ். சிவலிங்கராசா, சரஸ்வதி சிவலிங்கராசா ஆகியோர் எழுதியுள்ளனர். இதன் முதற் பதிப்பு 2000 ஆவது ஆண்டில் வெளியானது. இரண்டாவது பதிப்பைக் குமரன் புத்தக இல்லம் 2008ல் வெளியிட்டது.

## நோக்கம்
யாழ்ப்பாணத்தின் கலை, கல்வி, இலக்கிய, சமூக, பொருளாதார வரலாற்றில் 19 ஆம் நூற்றாண்டு முக்கியமானது. இந்தச் சூழலில் 19 ஆம் நூற்றாண்டில் யாழ்ப்பாணத்துத் தமிழ்க் கல்வி மரபு ஈழம் முழுவதற்கும் எவ்வாறு வளர்ந்து சென்றது என்பதை விளக்குவதும், ஈழத்துக்கு வெளியேயும் இந்த மரபு எவ்வாறு நிறுவப்பட்டது என்பதையும், பொதுவான தமிழ்ப் பண்பாட்டில் யாழ்ப்பாணத்துத் தமிழ்க் கல்விக்குரிய இடம் என்பதைக் கண்டறிவதும் இந்த நூலின் நோக்கம் என்பது நூலாசிரியர் இந்நூலுக்கு எழுதிய அறிமுகத்திலிருந்து தெரிகிறது. அத்துடன், இந்தக் கல்வி மரபு தோற்றுவித்த அறிஞர்களின் தமிழ்ப் பணிகள் பற்றிய ஆய்வும் இந்நூலின் நோக்கமாகும்.

## உள்ளடக்கம்
இந்நூல், பின்வரும் ஏழு அத்தியாயங்களையும் ஒரு பின்னிணைப்பையும் உள்ளடக்கியது.

# அறிமுகம்
# யாழ்ப்பாணத் தமிழ்க் கல்விப் பின்னணி
# 19 ஆம் நூற்றாண்டில் யாழ்ப்பாணத்துத் தமிழ்க் கல்வி மரபு
# தமிழ்க் கல்விப் பாடத்திட்டம்
# தமிழ்க் கல்வி கற்பிக்கப்பட்ட முறைமை
# ஆசிரியர், மாணவர் நிலை
# தமிழ்க் கல்வி ஏற்படுத்திய தாக்கம்

:: பின்னிணைப்பு

## குறிப்புகள்

## இவற்றையும் பார்க்கவும்

பகுப்பு:ஈழத்து நூல்கள்
பகுப்பு:2000 தமிழ் நூல்கள்
1904 கோடைக்கால ஒலிம்பிக் விளையாட்டுப் போட்டிகள்

**1904 கோடைக்கால ஒலிம்பிக் விளையாட்டுப் போட்டிகள்**, அலுவல்முறையாக  ** மூன்றாம் ஒலிம்பியாட்டின் விளையாட்டுப் போட்டிகள்** (*Games of the III Olympiad*)  அமெரிக்காவின் மிசூரி மாநிலத்தில் செயின்ட். லூயிசில் ஆகத்து 29 இலிருந்து  செப்தெம்பர் 3, 1904 வரை நடைபெற்ற பன்னாட்டுப் பல்துறை விளையாட்டுப் போட்டிகள் ஆகும்.  இது சூலை 1 முதல் நவம்பர் 23, 1904 வரை  நடைபெற்றுவந்த விரிவாக்கப்பட்ட விளையாட்டுப் போட்டிகளின் அங்கமாக அமைந்திருந்தது. இது செயின்ட் லூயிசில் இருந்த வாசிங்டன் பல்கலைக்கழகத்தின் வளாகத்தில் தற்போது பிரான்சிசு தடகளம் என அறியப்படும் தடகள அரங்கில் நடைபெற்றது. ஆங்கிலம் பெரும்பான்மையாக பேசப்படும் நாடொன்றில்  ஒலிம்பிக் விளையாட்டுக்கள் நடத்தப்படுவது இதுவே முதன்முறையாக  இருந்தது. அவ்வாறே ஐரோப்பாவிற்கு வெளியே நடத்தப்பட்ட முதல் ஒலிம்பிக் போட்டிகளும் இதுவே ஆகும்.

இந்த ஒலிம்பிக் போட்டிகள் **லூசியானா கொள்முதல் கண்காட்சி**யின் (*Louisiana Purchase Exposition*) அங்கமாக இருந்தது.  விளையாட்டு நிகழ்வுகள் திறனாக திட்டமிடப்படவில்லை; இதனால் இந்த ஒலிம்பிக் ஒரு தோல்வியாகவே கருதப்பட்டது.

## பங்குபெற்ற நாடுகள்

thumb|400px|ஒவ்வொரு நாட்டிலிருந்தும் கலந்துகொண்ட போட்டியாளர்கள்
இந்த ஒலிம்பிக் போட்டிகளில் 12 நாடுகளைச் சேர்ந்த விளையாட்டு வீரர்கள் கலந்து கொண்டனர். செயின்ட் லூயிசிற்கு வருவதற்கு ஏற்பட்ட தடங்கல்களாலும் உருசிய-சப்பானியப் போரினாலும் வட அமெரிக்காவைத் தவிர்த்த பிற நாடுகளிலிருந்து 52 போட்டியாளர்களே கலந்து கொண்டனர்.

* 
* 
* 
* 
* 
* 
* 
* 
* 
* 
* 
* 

அமெரிக்க மிதிவண்டியாளர்  பிராங்க் பிசோனி இத்தாலியின் போட்டியாளராகவும் கருதப்பட்டார். அவ்வாறே அமெரிக்க மற்போர் வீரர்கள் சார்லசு எரிக்சனும்  பெர்னோஃப் ஆன்சனும்  நோர்வேஜியப் போட்டியாளர்களாகக் கருதப்பட்டனர்.

## பதக்கப் பட்டியல்
1904 ஒலிம்பிக் போட்டிகளில் பதக்கங்கள் வென்ற முதல் 10 நாடுகள் கீழே தரப்பட்டுள்ளன.
right|thumb|265px|1904 ஒலிம்பிக்கில் 800 மீ ஓட்டப்பந்தயத்தில் வழங்கப்பட்ட வெள்ளி பதக்கம்.

## மேற்சான்றுகள்

## மேலும் அறிய
* Lucas, Charles J. P. (1905). ''The Olympic Games 1904.'' St. Louis: Woodward & Tiernan Printing Co.
* Sullivan, James E. (1905). ''Spalding's Athletic Almanac for 1905.'' New York: American Publishing Co.

## பிற வலைத்தளங்கள்

* St Louis 1904 at Olympic.org
* "Competitions on Anthropology Days" at St Louis Public Library 
*  "Olympic" at Missouri History Museum 

பகுப்பு:கோடைக்கால ஒலிம்பிக் விளையாட்டுகள்
தமிழரும் தாவரமும் (நூல்)

**தமிழரும் தாவரமும்** என்பது 2007 ஆம் ஆண்டு வெளிவந்த ஒரு தமிழர் தாவரவியல் (Ethnobotany) ஆய்வு நூல் ஆகும்.  இந்த நூலை முனைவர் கு. வி. கிருஷ்ணமூர்த்தி எழுதியுள்ளார்.  இந்த நூல் சங்க, சங்கம் மருவிய, பக்தி, நாயக்கர் கால தமிழ் இலக்கியங்களில் உள்ள தாவரங்கள் பற்றிய குறிப்புக்களை துல்லியமாக ஆய்கிறது.  இந்த நூலின் படி தொல்காப்பியத்தில் 52 தாவரங்கள், சங்க இலக்கியங்களில் 207 தாவரங்கள், சங்கம் மருவிய இலக்கியங்களில் 185 தாவரங்கள், பக்தி இலக்கியங்களில் 238 தாவரங்கள் குறிப்பிடப்பட்டுள்ளன. 

இந்த நூலைப் பற்றி நாஞ்சில் நாடன் எழுதிய மதிப்புரையில் "தமிழ் கற்கும் மாணவர்கள், தமிழாசிரியர்கள், பேராசிரியர்கள், ஆய்வாளர்கள், தீவிர வாசகர்கள், படைப்பிலக்கியவாதிகள் அனைவருக்கும் இந்த நூலை வலுவாகப் பரிந்துரைக்கிறேன்" என்று கூறி உள்ளார்.  

## உள்ளடக்கம்
"தமிழகத்தின் இயற்கைச் சூழல், தமிழரின் தாவர அறிவியல் புலமை, தமிழகத்தின் இயல் தாவரங்களும், அயல் தாவரங்களும் தமிழரின் ஆன்மவியலும், வேளாண் மற்றும் தோட்டத் தாவரங்களும் தமிழரும், தாவரங்களும் தமிழர் உணவும், தாவரங்களும் தமிழர் மருந்தும், தமிழகத்தில் தாவரப் பயன்பாடும் தாவரம்சார் தொழில்களும், தமிழகத் தாவரப் பொருட்களின் வணிகம் எனப் பல்வகைத் தலைப்புக்களில் ஆய்வுக் கட்டுரைகள் இந்த நூலில்." உள்ளன.

## மேற்கோள்கள்

பகுப்பு:தமிழர் தாவரவியல் தமிழ் நூல்கள்
பகுப்பு:2007 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:பாரதிதாசன் பல்கலைக்கழக நூல்கள்
தமிழ் மொழியின் வரலாறு (நூல்)

**தமிழ் மொழியின் வரலாறு** என்பது, மிக நீண்ட வரலாறு கொண்ட திராவிட மொழிகளுள் மூத்த மொழியான தமிழ் மொழியின் வரலாற்றைக் கூறும் நூலாகும். இந்நூல், பிற்காலத்தில் தனது பெயரைப் "பரிதிமாற் கலைஞர்" எனத் தமிழ்ப்படுத்திக்கொண்ட வி. கோ. சூரியநாராயண சாஸ்திரிகளால் எழுதப்பட்டது. இதன் முதற் பதிப்பு 1903 ஆம் ஆண்டில் வெளியானதாகச் சொல்லப்படுகிறது. 1968 ஆம் ஆண்டில் இதன் 12 ஆவது பதிப்பு வெளியானது. 2003 ஆம் ஆண்டில் இதன் மறுபதிப்பை உலகத் தமிழாராய்ச்சி நிறுவனம் வெளியிட்டுள்ளது.

## நோக்கம்
இவர் காலத்தில் தமிழ் மொழியின் வரலாறு குறித்து ஆங்கிலேயர் தமது மொழியில் எழுதிய 
நூல்களே கிடைத்து வந்தன. இவற்றை அவர்கள் தமக்குத் தெரிந்த வரையில் வாய்க்குவந்தபடி எழுதினர் என்றும் அவற்றை ஆராய்ந்து குற்றங்களைக் களைந்து உண்மையைக் கண்டறிவோர் குறைந்துவிட்டனர் என்றும், தமிழில் பட்டப் படிப்புகளுக்கு உகந்த நூல் இன்றி மாணவர்கள் தவிக்கின்றனர் என்றும் கருதி இந்நூலாசிரியர் இந்நூலை எழுதியதாகக் குறிப்பிட்டுள்ளார்.

## உள்ளடக்கம்
இந்நூல் பின்வரும் ஒன்பது அத்தியாயங்களாகப் பிரிக்கப்பட்டுள்ளது.

# ஆதிவரலாறு
# வடமொழிக் கலப்பு
# மூவகைப் பாகுபாடு
# ஐவகை இலக்கணம்
# மொழியின் தோற்றமும் தொன்மையும்
# மொழியின் சிறப்பியல்பு
# மொழியின் வேறுபடுமாறு
# நூற்பரப்பு
# மொழியின் சீர்திருத்தம்
# முடிவுரை

## மேற்கோள்கள்

## உசாத்துணைகள்
* சூரியநாராயண சாஸ்திரியார், வி. கோ., *[http://projectmadurai.org/pm_etexts/utf8/pmuni0452.html தமிழ் மொழியின் வரலாறு - Project Madurai]*
* சூரியநாராயண சாஸ்திரியார், வி. கோ., *தமிழ் மொழியின் வரலாறு*, உலகத் தமிழாராய்ச்சி நிறுவனம், சென்னை, 2003. 

பகுப்பு:இந்தியத் தமிழ் நூல்கள்
1908 கோடைக்கால ஒலிம்பிக் விளையாட்டுப் போட்டிகள்

**1908 கோடைக்கால ஒலிம்பிக் விளையாட்டுப் போட்டிகள்**, அலுவல்முறையாக **நான்காம் ஒலிம்பியாட்டின் விளையாட்டுப் போட்டிகள்** (*Games of the IV Olympiad*) இங்கிலாந்தின் இலண்டன் மாநகரில் 1908ஆம் ஆண்டில் நடந்த பன்னாட்டு பல்துறை விளையாட்டுப் போட்டிகள் ஆகும். இந்தப் போட்டிகளை முதலில்  உரோமை நகரத்தில் நடத்துவதாயிருந்தது; 1906இல் வெசுவியசு எரிமலை வெடிக்கத் தொடங்கியதை அடுத்து ஏற்பட்ட நிதிப் பற்றாக்குறையால் இது இலண்டனில் நடத்தப்பட வேண்டியதாயிற்று.  இது தற்கால  ஒலிம்பிக் விளையாட்டுக்களின் நான்காவது பதிப்பாக குறிக்கப்பட்டது; மாற்று நான்காண்டுகளில் ஏதென்சில் நடத்தப்பட்ட  இடைச்செருகிய ஒலிம்பிக் விளையாட்டுகள் தனியானவை. இந்த ஒலிம்பிக்கின்போது பன்னாட்டு ஒலிம்பிக் குழுவின் தலைவராக பியர் தெ குபர்த்தென் இருந்தார். மொத்தம் 187 நாட்கள், அல்லது 6 மாதங்கள்  4 நாட்கள், நடைபெற்ற இந்த விளையாட்டுப் போட்டிகள் தற்கால ஒலிம்பிக் வரலாற்றில் மிக நீண்ட நாட்கள் நடந்த  போட்டிகளாகும்.

## பங்குபெற்ற நாடுகள்
thumb|240px|1908 விளையாட்டுக்களில் பங்கேற்ற போட்டியாளர்கள்
thumb|240px|ஒவ்வொரு நாட்டிலும் பங்கேற்ற போட்டியாளர்களின் எண்ணிக்கை
1908 ஒலிம்பிக் விளையாட்டுக்களில்  22 தேசிய ஒலிம்பிக் குழுக்களின் அணிகள் பங்கேற்றன. பின்லாந்து, துருக்கி மற்றும் நியூசிலாந்து (ஆஸ்திரலேசியா அணியின் அங்கமாக) கலந்துகொண்ட முதல் ஒலிம்பிக் போட்டிகளாக இது அமைந்தது. ஐக்கிய இராச்சியம் ஒரே அணியாக பங்கேற்றது சில அயர்லாந்து போட்டியாளர்கள் எதிர்த்தனர். தாங்கள் ஐக்கிய இராச்சியத்தின் அங்கமாக இருந்தபோதும் தனி அணியாக போட்டியிட இவர்கள் விரும்பினர். அயர்லாந்து புறக்கணிப்பிற்கு பயந்து ஐக்கிய இராச்சிய அணி என்றில்லாமல் பெரிய பிரித்தானியா/அயர்லாந்து அணி எனப் பெயரை மாற்றினர்.  மேலும் இரண்டு விளையாட்டுகளில்,   வளைதடிப் பந்தாட்டம் மற்றும் போலோ, அயர்லாந்து தனிநாடாக பங்கேற்று இரண்டிலும் வெள்ளிப் பதக்கங்களை வென்றது.

### சர்ச்சைக்குரியவை
*  (1) 
## பதக்க எண்ணிக்கை
thumb|right|இலண்டன் நகரக் காவல்துறையைச் சேர்ந்த பிரித்தானிய அணி கயிறு இழுக்கும் போட்டியில் தங்கப் பதக்கம் வென்றது.
1908இல் பதக்கங்கள் வென்ற முதல் பத்து நாடுகள்: 

## மேற்சான்றுகள்

பகுப்பு:கோடைக்கால ஒலிம்பிக் விளையாட்டுகள்
பகுப்பு:ஐக்கிய இராச்சியத்தில் விளையாட்டு
பகுப்பு:1908 நிகழ்வுகள்
மீன்கள் அன்றும் இன்றும்

**மீன்கள் அன்றும் இன்றும்** என்பது 1991 ஆம் ஆண்டு தமிழ்ப் பல்கலைக்கழகம் வெளியிட்ட மீன்கள் பற்றிய தமிழாய்வு நூல் ஆகும்.  இந்த நூலை மீன் உயிரியல் துறையில் முனைவர் பட்டம் பெற்ற ஆய்வாளர் ச. பரிமளா எழுதியுள்ளார்.

இந்த நூலின் படி சங்க இலக்கியங்களில் 17 மீன்கள், பள்ளு இலக்கியங்களில் 100 மீன்கள் குறிப்பிடப்படுகின்றன.  கன்னியாகுமாரி மாவட்டத்தில் வழங்கும் 920 மீன்களின் பெயர்கள் பட்டியலிடப்பட்டுள்ளன.

## உள்ளடக்கம்
தமிழ் இலக்கியங்களில் மீன்களைப் பற்றிய குறிப்புகள், பாடல் பெற்ற ஆறுகள், சித்த மருத்துவத்தில் மீன்களின் பயன்பாடு, தற்கால ஆய்வுகள், மீன்களின் ஒளிப்படங்கள்,  அவற்றின் பெயர் பட்டியல்கள் ஆகியன இந்த நூலின் உள்ளடக்கமாக அமைகின்றன.

## மேற்கோள்கள்

பகுப்பு:தமிழர் கடல் உயிரியல்
பகுப்பு:தமிழர் மீன்பிடிப்புத் தொழில்நுட்பம்
பகுப்பு:1991 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:தமிழ்ப் பல்கலைக்கழக வெளியீடுகள்
வசன சம்பிரதாயக் கதை

**வசன சம்பிரதாயக் கதை** என்பது 1775 ஆம் ஆண்டுய் முத்துக்குட்டிப் புலவர் அவரால் வாய்மொழியில் கூறப்பட்ட கதை ஆகும்.  தமிழில் வெளிவந்த முதல் புதினங்களில் ஒன்றாகவும் இது கருதப்படுகிறது. 

## பதிப்பு வரலாறு
இது ஏட்டுச் சுவடிகளில் எழுதப்பட்டது.  பின்னர் அவை எவையும் கிடைக்காமல்,  நாகுபாரதிதான் வாய்மொழியில் நினைவில் வைத்திருந்த இக் கதையை 1895 ஆம் ஆண்டு ராமசாமிதீட்சிதர் அவரின் உதவியுடன் அச்சிடப்பட்டது.  இந்த நூலை சிதைந்த நிலையில் ஈழத்தில் கண்டெடுத்த சிவபாதசுந்தரம் அதன் மூலத்தைப் படி எடுத்து வைத்தார்.   "அந்நூலில் இருந்த முக்கியத்துவம் வாய்ந்த சாற்றுகவிகள், முன்னுரைகள் ஆகியவற்றைப் படி எடுக்க இயலவில்லை".  வசன சம்பிரதாயக் கதையின் மூலம் சிவபாதசுந்தரம் சக பணியாளாரான பெ.கோ.சுந்தர்ராஜனும் 2004 பதிப்பித்த *கண்டெடுத்த கருவூலம்* என்ற நூலில் இடம்பெறுகிறது.

## மேற்கோள்கள்

பகுப்பு:தமிழ்ப் புதினங்கள்
பகுப்பு:18 ஆம் நூற்றாண்டுத் தமிழ் நூல்கள்
வர்மசூத்திரம் (நூல்)

**வர்மசூத்திரம் (நூல்)** என்பது 2007 ஆம் ஆண்டு வெளியிடப்பட்ட தமிழ் ஆங்கில வர்மக்கலை நூல் ஆகும்.  இந்த நூல் வர்மசூத்திரம் சுவடியின் மூலம், உரை, விளக்கம், ஆய்வு, ஆங்கில மொழிபெயர்ப்பு ஆகியவற்றைக் கொண்டுள்ளது.  

வர்மசூத்திரச் சுவடியின் மூலம் யப்பானில் உள்ள கியோட்டோ அனைத்துலக ஆசியவியல் நிறுவனத்தில் உள்ளது. இதன் படி ஒன்று தமிழ்நாட்டு ஆசியவியல் நிறுவனத்துக்கு கொண்டுவரப்பட்டு ஆயப்பட்டு வர்மசூத்திரம் என்ற இந்த ஆய்வு நூலாக வெளியிடப்பட்டுள்ளது.

## மேற்கோள்கள்

## வெளி இணைப்பு
வர்ம சூத்திரம் - Internet Archive 
(ஆசியவியல் நிறுவன பதிப்பு)
பகுப்பு:தமிழர் தற்காப்புக்கலை நூல்கள்
த பைரேட் பெயாறி

**தி பைரேட் பைறி** இது ஒரு கணணி அனிமேஷன் கற்பனை திரைப்படம் ஆகும். இந்தத் திரைப்படத்தை **பெக்கி ஹோம்ஸ்** இயக்கியுள்ளார். இது **டிங்கர் பெல்** திரைப்பட வரிசையில் 5வது பாகம் ஆகும். இந்த திரைப்படத்துக்கு **டிங்கர் பெல்** என்ற கதாபாத்திரத்துக்கு நடிகை **மே விட்மன்** மற்றும் சரினா என்ற கதாபாத்திரத்துக்கு நடிகை **கிறிஸ்டினா ஹென்றிக்கஸ்** மற்றும் **[[டாம் ஹிடில்ஸ்டன்]]** போன்ற பல நடிகர்கள் குரல் கொடுத்திருக்கின்றார்கள்.

## நடிகர்கள்
thumb|left|குரல் கொடுத்த நடிகர்கள்
* மே விட்மன்
* கிறிஸ்டினா ஹென்றிக்கஸ்
* டாம் ஹிடில்ஸ்டன்
* லூசி லியூ
* ரவேன்-சிமோனி
* மேகன் ஹில்டி
* பமீலா அட்லான்
* அங்கேலா பாரடைஸ் 
* ஜிம் கம்மிங்ஸ்
* கார்லோஸ் போன்ஸ்
* மிக் விங்கேர்ட் 
* கெவின் மைக்கெல் ரிச்சர்ட்சன்
* ஜெஃ பென்னெ

## வெளியீடு
இந்தத் திரைப்படம் ஏப்ரல் 1ம் திகதி 2014ம் ஆண்டு வெளியாகவுள்ளது.

## வெளி இணைப்புகள்
*
*

* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
டிராப்ட் டே

**ட்ராப்ட் டே** இது 2014ஆம் ஆண்டு வெளியான ஐக்கிய அமெரிக்க நகைச்சுவை திரைப்படம் ஆகும். இந்தத் திரைப்படத்தை இவான் ரியட்மேன் இயக்க, கெவின் காஸ்ட்னர், ஜெனிபர் கார்னர், டெனிஸ் லியரி, சாம் எலியட், ஈலன் புர்சடின் மற்றும் சாட்விக் போசேமன் நடித்துள்ளனர்.

## நடிகர்கள்
* கெவின் காஸ்ட்னர்
* ஜெனிபர் கார்னர்
* டெனிஸ் லியரி
* சாம் எலியட்
* ஈலன் புர்சடின்
* சாட்விக் போசேமன்

## வெளியீடு
இந்தத் திரைப்படம் ஏப்ரல் 11ம் திகதி 2014ம் ஆண்டு வெளியானது.

## விளம்பரம்
இந்த திரைப்படத்தின் முதல் சுவரரொட்டி மற்றும் முன்னோட்டகாட்சி  டிசம்பர் 23ம் திகதி 2013ம் ஆண்டு வெளியானது.

## வெளி இணைப்புகள்
* 
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:லயன்ஸ் கேட் என்டேர்டைன்மென்ட் திரைப்படங்கள்
பகுப்பு:சும்மிட் என்டேர்டைன்மென்ட் திரைப்படங்கள்
பகுப்பு:அமெரிக்க நாடகத் திரைப்படங்கள்
சங்க இலக்கியங்களில் தாவரங்கள் (நூல்)

**சங்க இலக்கியங்களில் தாவரங்கள்** என்பது 1987 இல் தமிழ்ப் பல்கலைக்கழகம் வெளியிட்ட ஓர் ஆய்வு நூல் ஆகும்.  இந்த நூலினை தொல் அறிவியல் துறை ஆய்வாளர் முனைவர் கு. சீ. நிவாசன் எழுதியுள்ளார்.  இந்த நூல் "சங்கத் தமிழ் இலக்கியங்களில் 210 மரம், செடி, கொடிகளின் பெயர்கள் காணப்படுகின்றன.  இவை 150 தாவரங்களையே குறிக்கும்" என்று கூறி இவற்றைப் பற்றி விரிவாக ஆய்கிறது.  

இந்த நூலைப் பற்றி நாஞ்சில் நாடன் எழுதிய மதிப்புரையில் "தாவரங்கள் மேல் ஈடுபாடு உடையவர்கள், கிராமங்களில் பிறந்த வளர்ந்தவர், இயற்கை மீது ஆரவம் கொண்டவர் பலருக்கும் இந்த நூல் ஒரு புதையல்" என்கிறார்.  

## மேற்கோள்கள்

பகுப்பு:தமிழர் தாவரவியல் தமிழ் நூல்கள்
பகுப்பு:1987 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:தமிழ்ப் பல்கலைக்கழக வெளியீடுகள்
இலங்கை மாகாண சபைத் தேர்தல்கள், 2014

**2014 மாகாணசபைத் தேர்தல்கள்** (*2014 Provincial Council elections*) இலங்கையின் மேற்கு மற்றும் தெற்கு ஆகிய இரண்டு மாகாண சபைகளுக்கு 159 உறுப்பினர்களைத் தேர்ந்தெடுப்பதற்காக 2014 மார்ச் 29 இல் நடைபெற்றன. 5.9 மில்லியன் வாக்காளர்கள் வாக்களிக்கத் தகுதி பெற்றனர். இலங்கை மாகாண சபைகளுக்கான தேர்தல்கள் படிநிலையில் நடைபெற்று வருகின்றன. இவ்வகையில் இவ்விரண்டு மாகாண சபைகளும் 2014 சனவரி மாதத்தில் கலைக்கப்பட்டன. ஊவா மாகாணத்திற்கான தேர்தல் 2014 செப்டம்பர் 20 இல் நடத்தப்பட்டது. ஏனைய ஆறு சபைகளின் தேர்தல்கள் 2012, 2013 ஆம் ஆண்டுகளில் நடைபெற்றன.

மத்தியில் ஆளும் ஐக்கிய மக்கள் சுதந்திரக் கூட்டணி (ஐமசுக) எதிர்பார்த்தது போல தெற்கு, மற்றும் மேற்கு மாகாணசபைகளைக் கைப்பற்றியது. ஆனாலும், மேல் மாகாணசபையில் ஐமசுக, மற்றும் ஐக்கிய தேசியக் கட்சி ஆகியவை பெற்ற வாக்குகளின் எண்ணிக்கை குறைந்துள்ளன. சிறிய கட்சிகளான மக்கள் விடுதலை முன்னணி, சனநாயகக் கட்சி, ஜனநாயக மக்கள் முன்னணி ஆகியன தமது வாக்குகளை அதிகரித்திருந்தன.

## பின்புலம்
ஈழப்போரை முடிவுக்குக் கொண்டு வரும் பொருட்டு, இலங்கை-இந்திய ஒப்பந்தம் 1987 அக்டோபர் 29 இல் கையெழுத்திடப்பட்டது. இந்த ஒப்பந்தத்தின் முக்கிய அம்சம் இலங்கை அரசு அதன் மாகாணங்களுக்கு அதிகாரங்களைப் பகிர்ந்தளிப்பதாகும். இதன்படி 1987 நவம்பர் 14 இல் இலங்கை நாடாளுமன்றம் தனது அரசியலமைப்பில் 13வது திருத்தம் மற்றும் மாகாணசபைச் சட்டம் இல. 42 (1987) ஆகியவற்றை அறிவித்தது. 1988 பெப்ரவரி 3 ஆம் நாள் ஒன்பது மாகாணசபைகள் உருவாக்கப்பட்டன.

## முடிவுகள்
### மொத்தம்
மத்தியில் ஆளும் ஐக்கிய மக்கள் சுதந்திரக் கூட்டணி தெற்கு மற்றும் மேற்கு மாகாணசபைகளைக் கைப்பற்றியது.

### மேற்கு மாகாணம்
6வது மேல் மாகாணசபை தேர்தல் 2014 March 29 இல் நடைபெற்றது:

### தென் மாகாணம்
7வது தென் மாகாணசபைக்கான தேர்தல் 29 மார்ச் 2014 இல் நடைபெற்றது:

## மேற்கோள்கள்

2014
பகுப்பு:2014 தேர்தல்கள்
பகுப்பு:2014 இல் இலங்கை
பகுப்பு:மேல் மாகாணம், இலங்கை
பகுப்பு:தென் மாகாணம், இலங்கை
யூசுப் சுலைகா காப்பியம்

**யூசுப் சுலைகா காப்பியம்** என்பது 1957ஆம் ஆண்டு வெளியிடப்பட்ட ஒரு இசுலாமியத் தமிழ்க் காப்பியம் ஆகும்.  இக் காப்பியத்தை சாரண பாஸ்கரன் என்கிற டி. எம். அஹமத் எழுதினார்.  

இது திருக்குர்ஆனில் இடம்பெறும் யூசுப் நபி பற்றிய தகவல்களையும் யூசுபின் மீது விருப்பம் கொண்டவர் எனக் கூறப்பட்டு பின்னாளில் சுலைகா என அறியப்பட்ட ஒரு பெண்மணியைப் பற்றி வட்டார வழக்கத்தில் இருந்த ஒரு கதைக்கருத்தையும் இணைத்து எழுதப்பட்ட செய்யுள்களைக் கொண்ட ஒரு தமிழ்க் காப்பியம் ஆகும்.  

இந்த நூல் இரண்டு பாகங்களைக் கொண்டது.  முதற்பாகம் 43 இயல்களையும் இரண்டாம் பாகம் 23 இயல்களையும் கொண்டது.  

"முதல்பாகம் யூசுப் சுலைகா நாயகியை மணம் கொண்டதுடன் முடிந்து விடுகிறது.  இரண்டாம் பாகம் பின்னுள்ள நிகழ்ச்சிகளைக் கொண்டு புனையப்பட்டுள்ளது."

## எடுத்துக்காட்டுப் பாடல்

: நானெனும் தனிமை கொண்டால்
:: நஞ்செனக் கொல்லும் காதல்
: தானெனும் எண்ணம் நீங்கித் 
:: தன்னலம் யாவும் போக்கில்
: தேனெனச் சுவைக்கலாகும்
:: தெரிந்தவர் உரைக்கக் கூடும்

: இருவரின் இதயத் துள்ளும்
:: எழுவதே உண்மைக் காதல்
: ஒருவரின் உள்ளம் மட்டும்
:: ஒப்பிடில் காதல் அன்றே
: இருவரும் இணைந்தால் சொர்க்கம்
:: இல்லையேல் நரக மாகும்

## இவற்றையும் பார்க்க
* இசுலாமியத் தமிழ் இலக்கியம்
* யூசுப் (அதிகாரம்)

## மேற்கோள்கள்

## வெளி இணைப்புகள்
*யூசுப் ஜுலைகா
* சென்னை உயர்நீதிமன்றத் தலைமை நீதிபதி மாண்புமிகு மு. மு. இஸ்மாயீல் அவர்கள் மூன்றாம் பதிப்பிற்கு வழங்கிய அணிந்துரை
*கவிஞர் திலகம் சாரண பாஸ்கரனார் என்ற டி.எம்.அஹ்மத்

பகுப்பு:இசுலாமியத் தமிழ்க் காப்பியங்கள்
பகுப்பு:1957 தமிழ் நூல்கள்
பகுப்பு:இந்தியத் தமிழ் நூல்கள்
லதா (நடிகை)

**லதா** இந்திய திரைப்பட நடிகையாவார். இவர் எம்.ஜி.ஆர் லதா, லதா சேதுபதி என்றும் அறியப்படுகிறார். இவர் 1970கள் மற்றும் 1980களில் புகழ்பெற்ற நடிகையாக தென்னிந்திய திரையுலகில் இருந்தார். தமிழ் மற்றும் தெலுங்கு மொழித் தொலைக்காட்சி தொடர்களிலும் நடித்துள்ளார். தற்போது வள்ளியில் ராஜேஸ்வரி என்னும் கதாபாத்திரத்தில் நடித்து வருகிறார்.

லதா 7, ஜூன் 1953இல் இராமநாதபுரத்தில் சண்முக ராஜேஸ்வர சேதுபதி மற்றும் லீலாராணி ஆகியோருக்கு பிறந்தவர். இவருடைய இயற்பெயர் நளினி என்பதாகும். இவர் சேதுபதி குடும்பத்தில் பிறந்தமையால் லதா சேதுபதி என்றும் அறியப்படுகிறார். நடிகர் ராஜ்குமார் சேதுபதி இவருடைய சகோதரராவார். தன்னுடைய நடனத் திறமையாலும், அழகாலும் தமிழகத் திரையுலகில் நாயகியானார். 1973ல் எம்.ஜி.ஆர் தயாரித்து நடித்த உலகம் சுற்றும் வாலிபன் திரைப்படத்தில் முதன் முதலாக நாயகியாக நடித்தார்

## திரை வாழ்க்கை
இவரது முதல் படமான உலகம் சுற்றும் வாலிபன் திரைப்படம் தாய்லாந்து, சிங்கப்பூர், மலேசியா, ஆங்காங் மற்றும் ஜப்பான் ஆகிய நாடுகளில் எடுக்கப்பட்டது. இந்தப் படத்தின் வெற்றி காரணமாகத் தொடர்ந்து எம்.ஜி.ஆர் படங்களில் நாயகியாக நடித்தார். அதனால் எம்.ஜி.ஆர் லதா என்று அறியப்படும் அளவிற்குப் புகழ்பெற்றார். எம்.ஜி.ஆர் சிபாரிசால் அக்கினேனி நாகேஸ்வர ராவின் நாயகியாக அந்தால ராமுடு என்ற தெலுங்குத் திரைப்படத்தில் நடித்தார். பிலிம்பேர் விருதுகள் மற்றும் கலைமாமணி விருது போன்ற விருதுகளை வென்றுள்ளார்.

## கவனிக்கத்தக்க படங்கள்

## சொந்த வாழ்க்கை
லதா சேதுபதி என்ற சிங்கப்பூர் தொழில் அதிபரைத் திருமணம் செய்து கொண்டார். இவர்களுக்கு சீனிவாசன் மற்றும் கார்த்திக் என்ற இரு மகன்கள் உள்ளனர்.

## மேற்கோள்கள்

## வெளி இணைப்புகள்
* 

பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:கலைமாமணி விருது பெற்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:1953 பிறப்புகள்
பகுப்பு:தமிழ்த் தொலைக்காட்சி நடிகைகள்
திவ்யதர்சினி

**திவ்யதர்சினி** (Divyadarshini) தமிழ்நாட்டைச் சேர்ந்த தொலைக்காட்சி நிகழ்ச்சித் தொகுப்பாளினி இவர் சில தமிழ்த் திரைப்படங்களிலும் சிறிய கதாபாத்திரங்களில் நடித்துள்ளார். அண்ணா ஆதர்ஷ் கல்லூரியில் இளங்கலை, முதுகலைப் படித்தவர். தற்போது அங்கேயே எம்.ஃபில். படிப்பை முடித்துவிட்டு பேராசிரியராக பணியாற்றி வருகிறார். இவர் டிடி என்று பெரும்பாலும் அழைக்கப்படுகிறார்.

## தொகுப்பாளினி
திவ்யதர்சினி நகைச்சுவையான, துள்ளலான பேச்சினால் அறியப்பட்டவர். இவர் ஐந்தாம் வகுப்பு படிக்கும்போதே சன் தொலைக்காட்சியில் சிறுவர் நிகழ்ச்சியின் தொகுப்பாளராகச் சின்னத்திரைக்கு அறிமுகமானவர். அதன்பிறகு விஜய் தொலைக்காட்சியில் **ஜோடி நம்பர் 1**, **சூப்பர் சிங்கர்**, **பாய்ஸ் vs கேர்ல்ஸ்**, **ஹோம் ஸ்வீட் ஹோம்** மற்றும் **சூப்பர் சிங்கர் டி20** போன்ற நிகழ்ச்சிகளில் தொகுப்பாளராக பணியாற்றினார். இவர் தற்பொழுது **ஜோடி சீசன் 7** மற்றும் **காபி வித் டிடி** நிகழ்ச்சியினைத் தொகுத்து வழங்கி வருகிறார். இவருக்குச் சிறந்த தொகுப்பாளினி என்ற விருதை ஜனவரி, 2013 இல் விகடன் வழங்கியது.

## தனிப்பட்ட வாழ்க்கை
திவ்ய தர்ஷினி K. நீலகண்டனிற்கும் N. ஸ்ரீலதா விற்கும் 17 பிப்ரவரி 1985 அன்று ஒரு தமிழ் குடும்பத்தில் பிறந்தார். இவரது சகோதரியான பிரியதர்ஷினியும் தொகுப்பாளினி ஆவார். இவரின் தம்பி விமானஓட்டி ஆகவும் உள்ளார்.

2014 இல் இவருக்கும் தனது நீண்டகால நண்பரான ஸ்ரீகாந்த் ரவிச்சந்திரனிற்கும்
திருமணம் நடைபெற்றது.
2017 இல் இவர்கள் பிரிந்து விவாகரத்து பெற்றனர்.

## மேற்கோள்கள்

## வெளி இணைப்புகள்
* 
* 

பகுப்பு:1985 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:சென்னை நடிகைகள்
பகுப்பு:20 ஆம் நூற்றாண்டின் இந்திய நடிகைகள்
வோக் ஒப் சேம்

**வாழ்க் ஒப் ஷாம்** 2014ம் ஆண்டு வெளிவர இருக்கும் அமெரிக்க நாட்டு நகைச்சுவை திரைப்படம் ஆகும். இந்தத் திரைப்படத்தை ஸ்டீவன் பிரில் இயக்க எலிசபெத் பாங்ஸ், ஜேம்ஸ் மார்ஸ்டன், கில்லியன் ஜேக்கப்ஸ், சாரா ரைட், ஏதன் சுப்லீ, ஆலிவர் ஹட்சன் மற்றும் வில்லி கர்சன் நடித்துள்ளனர்.

## நடிகர்கள்
* எலிசபெத் பாங்ஸ் 
* ஜேம்ஸ் மார்ஸ்டன் 
* கில்லியன் ஜேக்கப்ஸ் 
* சாரா ரைட் 
* ஏதன் சுப்லீ 
* ஆலிவர் ஹட்சன் 
* வில்லி கர்சன்

## வெளி இணைப்புகள்
* 
* Walk of Shame at the Movie Insider
* Walk of Shame at the MovieWeb
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:அமெரிக்க நகைச்சுவை திரைப்படங்கள்
குருளையர்

**குருளையர் அல்லது குருளைச் சாரணர்** என்பது (Cub Scout) சாரணர் இயக்கத்தின் ஒரு பகுதியாகும். இது 7 வயது முதல் 11 வயது வரையிலான ஆண் பிள்ளைகளுக்கான ஒரு இயக்கம் ஆகும். இதன் உண்மையான விரிவாக்கம் *ஒநாய்க் குருளையினர்* (Wolf Cubs) என்பதாகும், எனினும் சுருக்கமாக குருளைச் சாரணர் (Cubs) எனவே அழைப்பதுண்டு. இது ஆண் பிள்ளைகளுக்கே உரித்தானது எனினும் 1990 ஆம் ஆண்டில் இருந்து அமெரிக்காவை தவிர்ந்த, சில நாடுகளில் இரு தரப்பினருக்கும் பொதுவானதாகவே காணப்படுகின்றது. இன்னும் சில நாடுகளில் குருளைச் சாரணர் இயக்கத்தின் ஒரு பகுதியான கடற் சாரணர் இயக்கமும் காணப்படுகின்றது. 

## தோற்றம்

குருளைச் சாரணர் இயக்கமானது 1916 ஆம் ஆண்டில் சாரணியத் தந்தையான பேடன் பவலால்  நிறுவப்பட்டது.

## இவற்றையும் பார்க்க
*பேடன் பவல்
*சாரணர் இயக்கம்

## மேற்கோள்கள்

பகுப்பு:சாரணியம்
சூரத்து அல்காரிஆ

thumb|வலது|சூரத்து அல்காரிஆ
சூரத்துத் சூரத்து அல்காரிஆ (, *al-Qāriʻah*, ), திருக்குர்ஆனின் 101 வது அத்தியாயம் ஆகும்.   

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின் 101 அத்தியாயமாகத் திகழும் சூரத்து அல்காரிஆ  மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.

## சூரத்து அல்காரிஆ (திடுக்கிடச் செய்யும் நிகழ்ச்சி)

## மேற்கோள்கள்

## வெளி இணைப்புகள்

* Surah Al-Qaria ()
* http://www.youtube.com/watch?v=W-9iktUoEtE 
* http://englishtafsir.com/Quran/101/index.html 
* http://quran.com/101

## பிற தகவல்கள்

பகுப்பு:திருக்குர்ஆன்
காதல் யாத்திரை (லைலா - மஜ்னூன்)

**காதல் யாத்திரை (லைலா-மஜுனூன்)** என்பது கவிஞர் முஸா 1955 ஆம் ஆண்டு வெளியிட்ட *[[செளந்தர்ய முத்திரை]]* கவிதைத் தொகுப்பில் இடம்பெறும் ஒரு குறுங்காப்பியம் ஆகும். இது உலகப் புகழ் பெற்ற அரபிய - பாரசிக லைலாவும் மஜ்னூனும் கதையைக் கருவாகக்  கொண்டு, அரபுச் சூழலில் தமிழ்ப் பண்பாடும் கலந்து எழுதப்பட்டுள்ளது.    

அரபு நாடுகளில் நாடோடிக் கதையாக நீண்ட காலம் வழங்கி வந்த லைலா மஜ்னூன் கதையை பாரசிகக் கவிஞர் நிஸாமி (Nizami Ganjavi) 1192 ஆம் ஆண்டு பெரும் காப்பியமாக பாரசீக மொழியில் உருவாக்கினார்.  1835 ஆம் ஆண்டு இக் கதை ஆங்கில மொழிக்கு யேம்ஸ் அட்கின்ஸனால் மொழிபெயர்க்கப்பட்டது.  இதனைக் காப்பிய வடிவில் கவிஞர் முஸா தமிழில் எழுதியுள்ளார்.  

## மேற்கோள்கள்

பகுப்பு:இசுலாமியத் தமிழ்க் காப்பியங்கள்
பகுப்பு:1955 தமிழ் நூல்கள்
பிரளயம் கண்ட பிதா

**பிரளயம் கண்ட பிதா** என்பது 2001 இல் வெளிவந்த ஒர் இசுலாமியத் தமிழ் குறுங்  காப்பிய நூல் ஆகும்.  இந்த நூல் 17 படலங்களையும், 191 பாடல்களையும் கொண்டது.  இதனை கவிஞர் ஜின்னாஹ் ஷரீபுத்தீன் எழுதியுள்ளார்.  

இக் காப்பியம் யூத-கிறித்தவ-இசுலாமிய சமய நூல்களில் இடம்பெறும் நோவா அல்லது நூஹ் (அலை) அவர்களின் கதையைக் கூறுகிறது.  "இவரது காலத்தில் இறைமறுப்பாளர்களை வெள்ளப் பிரளயத்தின் - ஊழிப் பெருவெள்ளத்தின் வழியாக இறைவன் தண்டித்தான்.  நூஹ் நபியையும் அவர்களைப் பின்பற்றியவர்களையும் உயிரினங்களில் ஒவ்வொரு இணைகளையும் இறை ஆணைப்படி அவர் அமைத்த கப்பலில் ஏறித் தப்பினார்கள்" என்பது நூஹ்வாவின் கதைச் சுருக்கம்.

இந்த நூல் பற்றிய மதிப்புரையில் முனைவர் தக்கலை எம். எஸ். பஷீர் "கவிஞர் ஜின்னாஹ்வின் இக் குறுங்காப்பியம் (கதையியம்) எளிமை, இனிமை நிறைந்தது.  செந்தமிழ்ச் சொற்களில் படிப்போருக்குக் கலக்கமின்றிப் புரியுமாறு தெளிவுறப் பொருட் சுவையைத் தருமாறு அமைந்துள்ளது" என்று கூறியுள்ளார்.

## எடுத்துக்காட்டுப் பாடல்
: கொலைக்களவு வழிப்பறியும் பொய்யும் சூதும்
:: கூறவிய லதாபடி மலிந்தே போக
: விலைமாதர் தொகை பெருமி அந்நாள் மக்கள்
:: விபசாராயலைந்தார் நீதிநேர்மை
: தொலைதூரம் ஒழிந்தோடிப் போனதாலே
:: துணிவுபலம் உள்ளவர்கள் பிறரை ஏய்த்தார்
: சிலைகளெங்கும் கடவுளராய்த் தோன்றி ஏக
:: தெய்வசிந்தை அற்றுமக்கள் திசைகெட்ட்டாரே (33)

## மேற்கோள்கள்

பகுப்பு:இசுலாமியத் தமிழ்க் காப்பியங்கள்
பகுப்பு:2001 தமிழ் நூல்கள்
பகுப்பு:ஈழத்து நூல்கள்
செவ்வந்திப்பூ அம்மாள்

**செவ்வந்திப்பூ அம்மாள்** (19 ஆம் நூற்றாண்டு, மிதிலைப்பட்டி, தமிழ்நாடு) என்பவர் மிதிலைப்பட்டிக் கவிராயர் குடும்பத்தைச் சார்ந்த ஒரு பெண் தமிழ்ப் புலவர். இப் பரம்பரையில் வந்து, இன்று அறியப்படும் ஒரே பெண்பாற் புலவரும் இவரே ஆவார்.  இவர் குழந்தைக் கவிராயரின் மகள், பாண்டிக்கவிராயரின் சகோதரி, அழகிய சிற்றம்பலக்கவிராயரின் பேத்தி.

## படைப்புகள்
* மேனகை சரித்திரம்
* வள்ளியம்மை சரித்திரம்
* அரிச்சந்திரன் அம்மானை (முழுதும், அல்லது சிறப்புப்பாயிரம் மட்டும்)

## மேற்கோள்கள்

பகுப்பு:மிதிலைப்பட்டிக் கவிராயர்கள்
பகுப்பு:தமிழ்ப் பெண் புலவர்கள்
பகுப்பு:தமிழ்ப் பெண் கவிஞர்கள்
கோரா

**கோரா** (*Quora*) பயனர் சமூகத்தால் வினாக்கள் உருவாக்கப்பட்டும் விடை காணப்பட்டும் தொகுக்கப்பட்டும் ஒழுங்கமைக்கப்படும் வினா-விடை வலைத்தளமாகும்.  இதனை சூன் 2009 இல் நிறுவிய ஆடம் டி'ஏஞ்செலோ மற்றும் சார்லி சீவெர் பொதுமக்களுக்கு  சூன் 21, 2010இல் அணுக்கம் வழங்கினர்.

பல்வேறு தலைப்புக்களில் வினாக்களும் விடைகளும் தொகுக்கப்படுகின்றன. பயனர்கள்  ஒன்றிணைந்து வினாக்களை உருவாக்கவும் சீரமைக்கவும் இயலும்; அதேபோன்று ஒரு பயனர் அளித்த விடையை மற்றவர் மேம்படுத்தவும் பிழைகளைக் களையவும் இயலும்.

## வரலாறு

கோரா வலைத்தளத்தை இரு முன்னாள் ஃபேஸ்புக் ஊழியர்களான ஆடம் டி'ஏஞ்செலோவும் சார்லி சூவெரும் இணைந்து உருவாக்கினர். சனவரி 2010இல் டி'ஏஞ்செலோ ஃபேசுபுக்கிலிருந்து விலகி கோராவை நிறுவினார்.  அப்போது  சீவெரும் தாமும்  "வினா-விடை குறித்து பல வலைத்தளங்கள் இணையத்தில் இருந்தபோதும் சிறப்பான ஒரு வலைத்தளத்தை எவரும் உருவாக்கவில்லை" என்ற தூண்டுதலால் இந்த வலைத்தளத்தை உருவாக்கியதாகக் கூறினார். கோரா பயனர்களின் எண்ணிக்கை திசம்பர் 2010 வாக்கில் விரைவாக வளர்ந்தது.

கோரா வலைத்தளத்தில் சனவரி 2011இல்  500,000 பயனர்கள் பதிந்துள்ளதாகக் கருதப்படுகிறது. சூன் 2011இல், தகவல் கண்டுபிடிப்பு மற்றும் உலாவலை எளிதாக்கும் வகையில் கோராவின் இடைமுகம் சீரமைக்கப்பட்டது. இவ்வாறு சீரமைக்கப்பட்ட இடைமுகம்  விக்கிப்பீடியாவுடன் ஒப்புநோக்குவதாக சிலர் கருதுகின்றனர்.  ஐ-போனிற்கான அலுவல்முறை  நகர்பேசி பயன்பாட்டு மென்பொருளை செப்டம்பர் 29, 2011இலும்    ஆண்டிராய்டிற்கான அலுவல்முறை  நகர்பேசி பயன்பாட்டு மென்பொருளை செப்டம்பர் 5, 2012-இலும் வெளியிட்டது.

செப்டம்பர் 2012இல் இணை நிறுவனர் சார்லி சீவெர் நிறுவனத்தின் நாளுக்கு நாள் பொறுப்புக்களிலிருந்து தாம் விலகிக் கொள்வதாக அறிவித்தார்; அறிவுரையாளராக தொடர்ந்து பொறுப்பாற்றுகிறார்.

சனவரி 2013இல் கோரா வலைப்பதிவு தளத்தை அறிமுகப்படுத்தியது.

மார்ச்சு 20, 2013 முதல் முழுமையான உரைத் தேடலாக வினாக்களையும் விடைகளையும் தேடுமாறு தனது வலைத்தளத்தை அமைத்தது. இந்த வசதியை நகர்பேசிகளுக்கும் மே மாதப் பிற்பகுதியில் விரிவாக்கியது. மே 2013 வெளியிட்ட அறிக்கை ஒன்றில் அனைத்து அளவைகளிலும் கடந்த ஆண்டை விட  மும்மடங்கு வளர்ந்திருப்பதாக கூறியது.

சனவரி 2019இல்  தமிழ், மராத்தி, பெங்காலி, இடச்சு, தேனிசு, பின்னிசு, நோர்வே  மற்றும் சுவீடியம் மொழிகளில் கோரா வெளியிடப்பட்டுள்ளது.

## மேற்சான்றுகள்

பகுப்பு:வலைத்தளங்கள்
பகுப்பு:அறிவு மேலாண்மை
முளையவியல்

thumbnail|1.மோருலா 2. பிளாஸ்டுலா
**முளையவியல்** என்பது கருக்கட்டல் என்னும் செயல்முறை மூலம் பாலணுக்கள் இணைந்து உருவாகும் கருவானது, குழந்தை பிறப்பிற்கு முன்னதாக, தாயின் உடலினுள் ஆரம்ப நிலையில் முளையமாகவும், பிந்திய நிலையில் முதிர்கருவாகவும் விருத்தியடைந்து வரும் முறைகளை விளக்கும் அறிவியலாகும்.

விந்தும், முட்டையும் இணைந்து உருவாகும் கருவணு, கலப்பிரிவு மூலம் பிளவுக்குட்பட்டு, பல்கிப் பெருகி அதிக உயிரணுக்களைக் கொண்ட துளையுள்ள பந்து போன்ற கருக்கோளமாக மாற்றமடையும். தொடர்ந்து ஏற்படும் பல வளர்ச்சி நிலைகளால் ஒரு முழு உயிரியாக மாற்றம் பெறும் முறை முளையவியல் எனப்படுகிறது.

## மேற்கோள்கள்

பகுப்பு:உயிரியல்
பிலென்டெட்

**பிளண்டேட்** இது அமெரிக்க நாட்டு நகைச்சுவை காதல் திரைப்படம். இந்தத் திரைப்படத்தை **பிராங்க் கெரசி** இயக்க ஆடம் சேண்ட்லர்,  டுரூ பேரிமோர், எம்மா புஹ்ர்மன், டேர்ரி கிரேவ்ஸ் உள்ளிட்ட பல நடிகர்கள் நடித்துள்ளனர். இந்தத் திரைப்படம் மே 23ம் திகதி 2014ம் ஆண்டு வெளியிடப்படவுள்ளது.

## நடிகர்கள்
* ஆடம் சேண்ட்லர்
* டுரூ பேரிமோர்
* எம்மா புஹ்ர்மன்
* டேர்ரி கிரேவ்ஸ்
* Joel McHale 
* டான் பேட்ரிக்
* Alyvia Alyn Lind as Lou Friedman
* Terry Crews
* Wendi McLendon-Covey
* Kevin Nealon
* Susan Yeagley

## படபிடிப்பு
இந்தத் திரைப்படம் சன் சிட்டி, தென்னாப்பிரிக்கா, லகே  லணியர், ஜோர்ஜியா போன்ற இடங்களில் படபிடிப்பு நடந்துள்ளது.

## வெளியீடு
இந்தத் திரைப்படம் மே 23ம் திகதி 2014ம் ஆண்டு வெளியிடப்படவுள்ளது.

## வெளி இணைப்புகள்
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
மலேபிசென்ட்

**மலேபிசென்ட்** இது 2014ம் ஆண்டு வெளியான அமெரிக்க நாட்டு இருண்ட கற்பனை திரைப்படம் திரைப்படம். இந்தத் திரைப்படத்தை ரோபர்ட் ஸ்ட்ரோம்பெர்க் இயக்க வால்ட் டிஸ்னி ஸ்டுடியோவில் மோஷன் பிக்சர்ஸ் தயாரித்துள்ளது. இந்த திரைப்படத்துக்கு லிண்டா வூல்வேர்டன் கதை எழுதியுள்ளார். இந்த திரைப்படத்தில் ஏஞ்சலினா ஜோலி, ஷர்லடோ கோப்லே, எல்லே பான்னிங், சாம் ரிலே, இமெல்டா ஸ்டாண்டன், ஜூனோ Temple மற்றும் லெஸ்லி மேன்வில்லி நடித்துள்ளனர். இந்தத் திரைப்படம் மே 30ம் திகதி 2014ம் ஆண்டு 
டிஸ்னி டிஜிட்டல் 3D, reald 3D மற்றும் IMAX 3Dயில் வெளியிடப்படவுள்ளது.

## நடிகர்கள்
* ஏஞ்சலினா ஜோலி
* ஷர்லடோ கோப்லே
* எல்லே பான்னிங்
* சாம் ரிலே
* இமெல்டா ஸ்டாண்டன்
* ஜூனோ Temple
* லெஸ்லி மேன்வில்லி

## வெளியீடு
இந்தத் திரைப்படம் மே 30ம் திகதி 2014ம் ஆண்டு டிஸ்னி டிஜிட்டல் 3D, reald 3D மற்றும் IMAX 3Dயில் வெளியானது.

## வெளி இணைப்புகள்
*
* 
* 
* 
* 
* 
* 

பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:2014 முப்பரிமாணத் திரைப்படங்கள்
தென் இந்திய சிற்ப வடிவங்கள் (நூல்)

**தென் இந்திய சிற்ப வடிவங்கள்** என்பது, தென்னிந்தியாவின் சிற்பக்கலை குறித்து எழுதப்பட்ட ஒரு நூல் ஆகும். யாழ்ப்பாணத்தைச் சேர்ந்த ஆசிரியரான க. நவரத்தினம் எழுதிய இந்நூலின் முதற்பதிப்பு 1941 ஆம் ஆண்டு வெளியானது. அறுபத்தைந்து ஆண்டுகளுக்குப் பின்னர் 2006 ஆம் ஆண்டில் குமரன் புத்தக இல்லத்தினால் மீளச்சு செய்து வெளியிடப்பட்டுள்ளது.

இந்நூல் எழுதிய காலம் வரை தென்னிந்தியச் சிற்பங்களைக் குறித்து தமிழில் எந்த நூலும் வெளிவரவில்லை என்றும் இத்துறையில் இதுவே முதல் தமிழ் நூல் என்றும் இதற்கு மதிப்புரை வழங்கிய ஏ. கே. நீலகண்ட சாஸ்திரி குறிப்பிட்டுள்ளார்.

## நோக்கம்
தென்னிந்தியச் சிற்ப இலக்கணம் பற்றிய பழைய நூல்கள் யாவும் வடமொழியிலேயே எழுதப்பட்டுள்ளதால் சிற்பக் கலைஞர்களுக்கேயன்றிச் சாதாரண மக்கள் சிற்பங்களைப் பற்றி அறிந்துகொள்ள அவை பயன்படுவது இல்லை. அத்துடன் இத்தைகைய நூல்கள் சிற்ப அமைப்பின் இலக்கணங்களையே கூறுகின்றன. சிற்பத்தைச் சுவைப்பதற்கு உரிய கலையாகக் கொண்டு அதை அறிவதற்கான விடயங்கள் எதுவும் அந்நூல்களில் கிடைப்பதில்லை. ஆனால் சிற்பக்கலையின் அழகியலைக் குறித்த ஆய்வு நூல்கள் பல ஆங்கில மொழியில் வெளியாகியுள்ளன. அத்தகைய ஆய்வு முறைகளைப் பின்பற்றித் தமிழ் மட்டுமே தெரிந்தவர்களும் படித்துப் பயன் பெறவேண்டும் என்பதற்காகவே நூலாசிரியர் இந்நூலை எழுதியுள்ளார்.

## உள்ளடக்கம்
இந்நூலில் காணப்படும் விடயங்கள் பல ஆங்கில நூல்களில் கண்ட ஆய்வு முடிவுகளை அடிப்படையாகக் கொண்டவை. எனினும் தமிழ் இலக்கிய அறிவு இல்லாதவர்களால் எழுதப்பட்ட இத்தகைய நூல்களில் காணப்படாதனவும், தமிழ் இலக்கியங்களில் காணப்படுகின்றனவுமான சிற்பங்கள் குறித்த விடயங்கள் பலவற்றையும் இந்நூலாசிரியர் இந்நூலில் எடுத்தாண்டுள்ளார். சிற்ப வடிவங்கள் பற்றியே இந்நூல் சிறப்பாக எடுத்தாண்டாலும், தென்னாட்டில் சிற்பங்களின் வளர்ச்சிக்குக் கோயில்களே காரணமாக அமைவதால், கோயில்களின் தோற்றம் அவற்றின் வளர்ச்சி என்பன குறித்த விடயங்களும் இந்நூலில் காணப்படுகின்றன. இது பின்வரும் எட்டு இயல்களாகப் பிரிக்கப்பட்டுள்ளது.

# தமிழ்க் கலைகளும் அவற்றின் இக்கால நிலையும்
# இந்திய சிற்பத்தின் தோற்றமும் வளர்ச்சியும்
# தமிழ்நாட்டிற் சிற்ப வளர்ச்சி
# தமிழ்நாட்டுச் சிற்ப நூல்கள்
# திருவுருவ அமைப்பு இலக்கணம்
# இந்திய கலாதத்துவமும் சிற்பமும்
# சிற்ப வடிவங்கள்
# சிறீ நடராஜ வடிவம்

## குறிப்புகள்

## இவற்றையும் பார்க்கவும்

பகுப்பு:ஈழத்து நூல்கள்
பகுப்பு:1941 தமிழ் நூல்கள்
ஆங்கிலத் திரைப்படங்களின் பட்டியல், 2014

2014ம் ஆண்டு வெளியான திரைப்படங்கள், அதிக வசூல் செய்த படங்கள், விருது வழங்கும் விழாக்கள் போன்றவற்றின் குறிப்புகள்.
(இது முழுமையாக இல்லை)

## அதிக வசூல் செய்த திரைப்படங்கள்
2014ம் ஆண்டு உலகளவில் வெளியான டாப் 10 திரைப்படங்கள்.

## 2014 திரைப்படங்கள்
### ஜனவரி - மார்ச்

### ஏப்ரல் - ஜூன்

### ஜூலை - செப்டம்பர்

### அக்டோபர் - டிசம்பர்

## தமிழில்
2014ஆம் ஆண்டு ஐ, பிராங்கென்ஸ்டைன், நான்-ஸ்டாப், பொம்பெய், 300: ரைஸ் ஒப் அன் எம்பையர், நோவா, நீட் போர் ஸ்பீட், கேப்டன் அமெரிக்கா: த வின்றர் சோல்யர், சபோடேஜ், ரியோ 2, தி அமேசிங் ஸ்பைடர்-மேன் 2, கோட்சில்லா, எக்ஸ்-மென் 6, டிராகன் 2,  டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன், டோன் ஒப் த பிளனட் ஒப் தி ஏப்ஸ், கார்டியன்ஸ் ஒப் த கலக்ஸி, ஹெர்குலிஸ்: த திரசியன் வோர்ஸ், லூசி, டீன் ஏஜ் மியூடன்ட் நிஞ்சா டேட்டில்ஸ், தி எக்ஸ்பெண்டபில்ஸ் 3, தி நவம்பர் மேன், லேப்ட் பெஹிந்த், டிராகுலா அன்டோல்ட், த ஹங்கர் கேம்ஸ்: பார்ட் 1, எக்ஸோடஸ்: கோட்ஸ் அண்ட் கிங்ஸ், போன்ற பல திரைப்படங்கள் தமிழ் மொழியில் மொழிமாற்றம் செய்யப்பட்டு வெளியானது. என்பது குறிப்பிடத்தக்கது.

## மேலும் பார்க்க
* ஆங்கிலத் திரைப்படங்களின் பட்டியல் 2013
* ஆங்கிலத் திரைப்படங்களின் பட்டியல் 2015

## மேற்கோள்கள்
நடுகல் (வெள்ளாளங்கோட்டை)

நடுகல் என்பது போரில் வெற்றி கண்டு பட்டுப்போனவர்களுக்கு நினைவுச் சின்னமாக ஏனையோரால் நடப்படும் கல். இதனை ஒருவகை வெற்றித்தூண் எனலாம். தமிழ்நாடு தூத்துக்குடி மாவட்டம் வெள்ளாளங்கோட்டை  என்னும் ஊரில் கயத்தார் - கழுகுமலைச் சாலைப் பகுதியில் கயத்தார் ஊரிலிருந்து எட்டுக் கிலோமீட்டர் தொலைவில் கி.பி. எட்டாம் நூற்றாண்டினதாக மதிக்கப்படும் நடுகல் ஒன்று உள்ளது.

இந்தக் கல்லை அங்குள்ள ஊர் மக்கள் **கடுவக்கல்** என்கின்றனர். கடுவன் என்றால் ஆண்குரங்கு. இதில் உள்ள உருவத்தை அவர்கள் குரங்கு எனப் பார்க்கின்றனர். இந்த ஊர்ப்பகுதி மக்கள் ஆண்-பூனையைக் கடுவன் என்னும் சொல்லால் வழங்கிவருவதாகத் தெரிகிறது. உண்மையில் கல்லில் பொறிக்கப்பட்டிருக்கும் உருவம் ஆண்-குரங்கோ, ஆண்-பூனையோ அன்று. **புலி** என்பதனைக் கல்வெட்டில் பொறிக்கப்பட்டுள்ள எழுத்துக்களால் அறியமுடிகிறது.

பாண்டிச்சேரிப் பல்கலைக்கழக வரலாற்றுத்துறை ஆசிரியர் ஜி. பால்துரை என்பவர் இதனைக் கண்டறிந்து வெளிப்படுத்தினார். வரலாற்றுக் காலத்தில் ஒன்றாகக் குறிப்பிடப்படும் தமிழ்நாட்டு இரும்புக்காலம்  முதலாகவே நடுகல் நினைவுச் சின்னங்கள் தமிழகத்தில் கிடைத்துள்ளன எனக் கல்வெட்டியல் டாக்டர் இராசன் குறிப்பிடுகிறார்.

## கல்வெட்டுச் செய்தி
* எழுத்து - வட்டெழுத்து
* உருவம் - நடுவில் புலி. இருபுறமும் தந்தையும் மகனும் புலியோடு போரிடும் காட்சி.
* பொறிக்கப்பட்டுள்ள எழுத்துக்கள் - பெருவாலியூர் கண்ணன் சேந்தன் கண்ணன் கோவனும் தொழ இ[ப்] புலி கலாய்[ற்]றுப் பட்டான் 
* இக் கல்வெட்டில் உள்ள மூன்று வரிகளைக் கல்வெட்டு ஆய்வாளர் இராசகோபால் சுப்பையா இவ்வாறு படிக்கிறார்.
:பெரூராலியார் சேந்தங் கண் 
:ணனு கண்ணங் கோவனுந் தொழஈ பு 
:லி கலாய்த்துப்  பட்டார் ﻿
* பொருளோட்டத் தொடர் **பேரூர் ஆலியர் சேந்தங்கண்ணனும் கண்ணங்கோவனும் தொழ (தொழப்பட) ஈ (ஈங்கு) புலி கலாய்த்துப் பட்டார்.**
* பொருள் பொதிவு - கண்ணன் சேந்தன் மகன் கண்ணன் கோவன் எனப் இரு பெயர்களை விளக்கிக் கூறுவது தமிழ் மரபு. இவர்கள் பெருவாலியூர் என்னும் ஊரினர். இவர்கள் தொழப்பட்டனர். கலாய் என்பது கலாம் என்னும் பெயர்ச்சொல்லின் வினை வடிவம். கலாம் என்பது கலகம். இங்குக் கலாய்ற்று என்னும் சொல் போரிட்டு என்னும் பொருளைத் தரும். பட்டான் என்னும் சொல் போரில் மாண்டவனைக் குறிக்கும்.

## மேற்கோள்
* தி இந்து நாளிதழ் சென்னை பதிப்பு 2014 மார்ச்சு 30 தேசியம் பக்கம் 
## அடிக்குறிப்பு

பகுப்பு:தமிழர் வாழ்வியல்
பகுப்பு:நடுகற்கள்
பகுப்பு:தமிழ்க் கல்வெட்டுகள்
பகுப்பு:வட்டெழுத்துக் கல்வெட்டுகள்
மவுண்டன் வியூ, கலிபோர்னியா

**மவுண்டன் வியூ** (*Mountain View*) city in ஐக்கிய அமெரிக்காவின்  கலிபோர்னியா மாநிலத்தில் சான்ட்டா கிளாரா கவுன்ட்டியில் அமைந்துள்ள நகரமாகும். இது  சான் பிரான்சிஸ்கோ விரிகுடாப் பகுதியில்  அமைந்துள்ளது. இங்கிருந்து *சான்ட்டா குரூசு மலைகள்* தென்படுவதால் இந்நகருக்கு இப்பெயர் அமைந்தது. இந்த நகரத்தின் எல்லைகளாக பாலோ ஆல்ட்டோ, லோசு ஆல்டோசு, சன்னிவேல் நகரங்கள் அமைந்துள்ளன. மோஃபெட் கூட்டாட்சி வான்தளமும் சான் பிரான்சிஸ்கோ விரிகுடாவும் மற்ற எல்லைகளாக உள்ளன. 2010 மக்கள்தொகைக் கணக்கெடுப்பின்படி இங்கு  74,066 பேர் குடியுள்ளனர்.

சிலிக்கான் பள்ளத்தாக்கில் அமைந்துள்ள மவுண்டன் வியூ நகரில் பல உயர் தொழினுட்ப நிறுவனங்கள் இயங்குகின்றன. இங்குதான் 1956இல் திரிதடையம் கண்டுபிடித்த மூவரில் ஒருவரான வில்லியம் ஷாக்லி தமது **ஷாக்லி குறைகடத்தி ஆய்வகம்** என்ற சிலிக்கான் குறைக்கடத்தி  சில்லுகளை தயாரிப்பதற்கான முதல் நிறுவனத்தை   நிறுவினார். இன்று உலகின் பல மிகப்பெரும் தொழினுட்ப நிறுவனங்களின் தலைமையகங்கள் மவுண்டன் வியூவில் அமைந்துள்ளன; இவற்றில்  கூகிள், மோசில்லா பவுண்டேசன், சைமென்டெக் மற்றும் இன்டியூட் என்பனவும் அடங்கும்.

## மேற்சான்றுகள்

## வெளி இணைப்புகள்

* மவுண்டன் வியூ நகரம்
* ''மவுண்டன் வியூ குரல்'' - வாராந்தர செய்தித்தாள்
* மவுண்டன் வியூவின் வரலாற்று மாளிகைகள்
* மவுண்டன் வியூ நகர காஸ்த்ரோ தெருவின் ஒளிப்பட சுற்றுலா
* 



### மற்ற சுவையான சுற்றுலாவிடங்கள்
* ''மோன்ட்டா லோமா'' சுற்றுப்பகுதி வலைத்தளம் 
* ''பழைய மவுண்டன் வியூ'' சுற்றுப்பகுதி வலைத்தளம்
* ''ஷோர்லைன் வெஸ்ட்'' சுற்றுப்பகுதி வலைத்தளம்

பகுப்பு:கலிபோர்னிய நகரங்கள்
விக்கிப்பயணம்

**விக்கிப்பயணம்** (*Wikivoyage*) என்பது சுற்றுலா செல்வோருக்கு ஒரு நல்ல வழிகாட்டியானதும் பயண இலக்குகளுக்கு வழிகாட்டுவதுமான இணையத்தில் உள்ள ஓர் இலவசப் பயண வழிகாட்டி ஆகும். இங்குள்ள பயணத்தலைப்புக்கள் தன்னார்வ ஆசிரியர்களால் எழுதப்பட்டது ஆகும்.

### மொழி

#### மொத்தம்

## பிற விக்கிமீடியத் திட்டங்கள்
* விக்கிப்பீடியா
* விக்கிப்பீடியா
* விக்சனரி
* விக்கி மேற்கோள்
* விக்கிநூல்கள்
* விக்கி செய்திகள்
* விக்கியினங்கள்
* விக்கிமீடியா பொது
* மேல்-விக்கி
* விக்கிப்பயணம்

## மேற்கோள்கள்

பகுப்பு:விக்கிமீடியா திட்டங்கள்
பாக்கிஸ்தான் மொழிகள்

பாக்கிஸ்தான் நாட்டின் இரு அலுவலக மொழிகளான உருது மற்றும் ஆங்கிலமும், வட்டார மொழிகளான பஞ்சாபி, பஷ்தூ, சிந்தி, பலூச்சி, காஷ்மீரி, பிராகுயி, சினா, பால்டி, புருஷாஸ்கி, கோவார் ஆகிய மொழிகளும் **பாக்கிஸ்தானிய மொழிகள்** ஆகும். பாக்கிஸ்தான் நாட்டின் பெரும்பாலான மொழிகள்  இந்திய-ஐரோப்பிய மொழிக் குடும்பத்தைச் சேர்ந்த இந்திய-ஈரானிய மொழிகள் ஆகும்.

## புள்ளி விவரம்
பாக்கிஸ்தான் நாட்டில் பேசப்படும் முக்கிய மொழிகளும் அவற்றைத் தாய்மொழியாகப் பேசும் பாக்கிஸ்தானியர்களின் சதவீதமும்: 

* சராய்கி was included with பஞ்சாபி 1951 மற்றும் 1961 மக்கள் தொகை கணக்கெடுப்பில்

## வெளி இணைப்புகள்
*Pakistan census statistics by population 
*List of Pakistani Languages at Ethnologue

பகுப்பு:மொழிகள்
*
கண்டியத்தேவர்

**கண்டியத்தேவர்** என்ற பெயர் சோழர்காலத்தில் அரசியல்‌ தலைவர்களுக்கு வழங்கப்பட்ட பட்டப்பெயர்களில் ஒன்று. இன்று கள்ளர் மற்றும் வன்னியர் சாதியினரில் கண்டியத்தேவர்‌ என்ற பட்டமுடையவர்கள் வாழ்ந்துவருகின்றனர். வீரசோழன்‌ காலத்தில்‌ இருந்த அரசியல்‌ தலைவர்களில் கண்டராதித்த செட்டி என்கிற **அதிராஜ ராஜ கண்டியத்தேவன்‌** என்பவன்‌ சாமந்தனாகக்‌ குறிக்கப்படுகிறான்‌.

கள்ளிக்குடிப்‌ பெருமாள்‌ கோயிலில்‌ கி.பி. 13 ஆம்‌ நூற்றாண்டைச்‌ சார்ந்த பிற்காலப்‌ பாண்டியர்‌ காலத்துக்‌ கல்வெட்டுகள்‌ உள்ளது. இக்கல்வெட்டு இவ்வூரை உலகாணியான குலசேகரச்‌ சதுர்வேதி மங்கலம்‌ என்று குறிப்பிடுகிறது. மேலும்‌ இவ்வூர்க்‌ குளத்தில்‌ பாசிப்பாட்டம்‌ என்ற தண்ணீர்‌ வரியால்‌ வரும்‌ வருமானத்தைக்‌ கொண்டு உலகாணிப்‌ பாசனக்‌ குளத்தை ஆழப்‌ படுத்திக்‌ கொள்ளலாம்‌ என்று அரசாணை அளிக்கப்பட்டதையும்‌ தெரிவிக்கிறது. **கண்டியத்தேவன்‌** என்ற அதிகாரி இவ்வாணையை ஓலையாக ஊரவையினர்க்கு அனுப்பி வைத்ததையும்‌ கல்வெட்டு கூறுகின்றது.

சுந்தரபாண்டியனின்‌ ஆறாம்‌. ஆட்சியாண்டில்‌ (கி.பி1262) தன்‌ தந்தையின்‌ பெயரில்‌ இளையபெருமாள்‌ அகரம்‌ என்ற இலட்சுமணச்‌ சதுர்வேதி மங்கலத்தை அமைத்து பிராமணர்களுக்குக்‌ கொடையாகக்‌ கொடுத்தார்‌. இதில் கண்டியதேவர்‌ என்பவர்‌ குறிப்பிடப்‌ பெற்றுள்ளார்‌. அவர்‌ பூவாணிய நாட்டின்‌ தலைவராக இருந்துள்ளார்‌. முதலிகள்‌ அறுவரும்‌ ஊர்த்தலைவர்களாக இருந்துள்ளனர்‌. சுந்தரபாண்டியன்‌ திருமேனிக்குக்‌ கண்டியத்தேவர்‌ வாளுக்கும்‌ தோளுக்கும்‌ நன்மை உண்டாகும்‌ பொருட்டுப்‌ பூவாணி நுட்டுக்‌ கோனகப்‌ பள்ளியை இளமீசுவர்க்கு கண்டியத்‌ தேவரும்‌ நாட்டவரும்‌ கொடுத்துள்ளனர்‌.

## ஆண்டி கண்டியத்தேவர்‌ வழிபாடு
தஞ்சாவூர் மாவட்டம் ஒரத்தநாடு வட்டத்தில்‌ கருக்காடிபட்டி என்ற கிராமம்‌ உள்ளது. இக்கிராமம்‌ பத்தை, காரப்‌பத்தை, கருக்காடிப்பத்தை என்றெல்லாம்‌ பெயர்‌ வழங்கிவந்து தற்போது கருக்காடிப்பட்டி என்றழைக்கப்படுகிறது. இங்கு மிகப்‌ பெரும்பான்மையாகக்‌ கள்ளரின மக்களின்‌ கண்டியர்‌ என்ற பட்டப்‌ பெயர்‌ கொண்டவர்களே உள்ளனர்‌. இவர்கள்‌ **ஆண்டி கண்டியத்தேவர்‌**, பெத்தாயி வளவாயி, தெய்வங்களை வழிபட்டு வருகின்றனர்‌. ஊர்மக்கள்‌ கண்டியத்தேவர்‌, நரியாண்டி, பெத்தாயி, வனவாயி ஆகியோரின்‌ செயல்பாடுகளினால்‌ அவர்களைத்‌ தெய்வமாக ஏற்றுக்கொண்டு கண்டியத்தேவர்‌ர்‌ மாண்ட இடத்தில்‌ கோவில்‌ கட்டியிருக்கின்றனர்‌. தேவரை மய்யத்தில்‌ வைத்து அவருக்கு இருபுறமும்‌ பெத்தாயி, வளவாயியை வைத்திருக்கிறார்கள்‌. கோவிலுக்கு வெளியே நரியாண்டிக்கு வளைவு கட்டி வைத்திருக்‌ கிறார்கள்‌

பகுப்பு:சோழர்
எட்ஜ் ஒப் டுமாரோ

**எட்ஜ் ஒப் தொமொர்ரொவ்** 2014ம் ஆண்டு வெளியான அமெரிக்க நாட்டு அறிபுனைத் திரைப்படம். இந்தத் திரைப்படம் ஜப்பான் நாட்டு **All You Need Is Kill** என்ற நாவலை அடிப்படையாக வைத்து டோக் லீமேன் இயக்கியுள்ளார். இந்த திரைப்படத்தில் டாம் குரூஸ் கதாநாயகனாக நடிக்க அவருடன் சேர்ந்து எமிலி பிளண்ட், பில் பாக்ஸ்டன், கிக் குறி உள்ளிட்ட நடிகர் நடிகைகள் நடித்துள்ளனர். இந்தத் திரைப்படத்தை 3டி மற்றும் IMAX 3டி யில் வெளியிடப்படவுள்ளது.

## கதைச்சுருக்கம்
பூமியை அழிக்கவரும் வேற்றுக் கிரகவாசிகளிடம் இருந்து அமெரிக்க ராணுவ வீரர் அமெரிக்கர்களைக் எப்படி கப்பாற்றுகின்றார்கள் என்பதுதான் கதை

## நடிகர்கள்
* டாம் குரூஸ்
* எமிலி பிளண்ட்
* பில் பாக்ஸ்டன்
* கிக் குறி

## வெளி இணைப்புகள்

* Official website
* 
* Edge of Tomorrow (2014) review at GiG Screen
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:2014 முப்பரிமாணத் திரைப்படங்கள்
எ மில்லியன் வேஸ் டு டை இன் த வேஸ்ட்

**அ மில்லியன் வேஸ் டு தே இன் தி வேஸ்ட்**  2014ம் ஆண்டு வெளிவர இருக்கும் அமெரிக்க நாட்டு மேற்கத்திய நகைச்சுவைத் திரைப்படம். இந்தத் திரைப்படத்தை **Seth MacFarlane** இயக்க Seth MacFarlane, Charlize Theron, அமண்டா செய்ஃபிரைட், லியம் நீசோன் நடித்துள்ளனர். இந்தத் திரைப்படத்தை யுனிவர்சல் ஸ்டுடியோஸ் வினியோகம் செய்கின்றது.

## வெளி இணைப்புகள்
* 
* 
* ''A Million Ways to Die in the West'' 
* ''A Million Ways to Die in the West''
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
சினிஸ்டர்

**சினிஸ்டர்** 2012ம் ஆண்டு வெளியான அமெரிக்க நாட்டு திகில் திரைப்படம். இந்தத் திரைப்படத்தை இசுகாட் டெரிக்சன் இயக்க **இதான் ஹாக், ஜூலியட் ரெய்லன்ஸ்** உள்ளிட்ட பல நடிகர் நடிகைகள் நடித்துள்ளனர்.

## தமிழில்
இந்தத் திரைப்படம் தமிழ் மொழியில் **சினிஸ்டர்** என்ற அதே பெயரில் மொழிமாற்றம் செய்யப்பட்டு மார்ச் 21ம் திகதி தமிழ்நாட்டில் வெளியானது.

## நடிகர்கள்
* இதான் ஹாக்
* ஜூலியட் ரெய்லன்ஸ்
* பிரெட் தோம்சன்

## வெளி இணைப்புகள்
* 
* 
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2012 ஆங்கிலத் திரைப்படங்கள்
பகுப்பு:சும்மிட் என்டேர்டைன்மென்ட் திரைப்படங்கள்
பகுப்பு:பிரித்தானிய திரைப்படங்கள்
தமிழகக் கலைகள் (நூல்)

**தமிழகக் கலைகள்** என்பது, தமிழ்நாட்டில் வளர்ச்சியடைந்த பல்வேறு கலைகள் பற்றி எடுத்துக்கூறும் ஒரு நூல் ஆகும். இந்நூலை வரலாற்றாளரும், தமிழறிஞருமான மா. இராசமாணிக்கனார் எழுதியுள்ளார். இந்நூலின் முதற் பதிப்பு 1959 ஆம் ஆண்டு சாந்தி பதிப்பகத்தால் வெளியிடப்பட்டது. இதன் மறுபதிப்பை 2009 ஆம் ஆண்டில் புலவர் பதிப்பகத்தினர் வெளியிட்டனர், 2019 இல் வர்த்தமானன் பதிப்பகத்தால் வெளியிடப்பட்டது.

## நோக்கம்
இளங்கலை, முதுகலைப் பட்டப்படிப்புகளுக்குத் 'தமிழக வரலாறும் பண்பாடும்' என்னும் புதிய பாடம் அறிமுகப்படுத்தப்பட்ட போது அதைக் கற்பிப்பதற்குத் தனி நூல் எதுவும் இருக்கவில்லை. இப்பாடத்துள் அடங்கிய தமிழகக் கலைகள் என்னும் பகுதியைக் கற்பதற்கு மாணவர்களுக்கு உதவுவதையும், தமிழார்வம் கொண்ட பொதுமக்களுக்குப் பயன்படுவதையும் நோக்கமாகக் கொண்டு இந்நூல் எழுதப்பட்டதாகத் தெரிகிறது.

## உள்ளடக்கம்
தமிழகத்தின் கலைகளுள் பதினொரு வகைக் கலைகள் இந்நூலில் எடுத்தாளப்பட்டுள்ளன. இந்நூல் பின்வரும் 12 பிரிவுகளாகப் பிரிக்கப்பட்டுள்ளது.

# கலைகள்
# கட்டடக்கலை
# ஓவியக்கலை
# சிற்பக்கலை
# வார்ப்புக்கலை
# இசைக்கலை
# நடனக்கலை
# நாடகக்கலை
# மருத்துவக்கலை
# சமயக்கலை
# தத்துவக்கலை
# இலக்கியக்கலை

## மேற்கோள்கள்

## உசாத்துணைகள்
* இராசமாணிக்கனார், மா., *தமிழகக் கலைகள்*, புலவர் பதிப்பகம், சென்னை, 2009.

## இவற்றையும் பார்க்கவும்
* மா. இராசமாணிக்கனார்

பகுப்பு:இந்தியத் தமிழ் நூல்கள்
பகுப்பு:1959 தமிழ் நூல்கள்
பகுப்பு:சாந்தி பதிப்பக நூல்கள்
பகுப்பு:புலவர் பதிப்பக நூல்கள்